ЖС серија 711
**ЖС серија 711** је дводелни путнички дизел-моторни воз који је посебно дизајниран за Железницу Србије 2011. a производи се у заводу Метровагонмаш у Руској Федерацији, популарно назван *"рускиња"*. Планирано је да ове гарнитуре возова на нелектрифицираним пругама постепено замени дотрајале путничке гошине "шинобусе" и "макосе", који саобраћају више од 30 година на локалним домаћим пругама.

Порекло и развој
----------------

Железнице Србије и руски завод Метровагонмаш су потписале уговор о куповини 12 нових путничких возова из кредита међународне железничке банке "Еврофим" у висини од 43 милиона швајцарских франака, након обављеног јавног тендера. Јавно представљање новог воза уследило је дан уочи Дана железничара Србије 15. септембра 2011. ЖС 711 је дводелни путнички дизел-моторни воз савременог дизајна, погоњен са два MTU дизел-мотора, максималне брзине 120 километара на час, има 120 места за седење, 126 места за стајање, видео надзор, клима уређаје, грејање, систем за дијагностику и управљање, тоалет, прилагођен особама са посебним потребама.

Прва линија и увођење у саобраћај
---------------------------------

Нови воз ЖС 711 на линији Шабац - Рума, маја 2013.
Први дизел-моторни воз ЖС 711 из завода „Метровагонмаш", кренуо је свечано у железнички саобраћај на прузи Београд - Вршац, 6. марта 2012. (видео:ЖС 711 иде брзином 100 км/ч на прузи Вршац - Београд) Почетком новембра 2012. нови дизел воз је отпочео да саобраћа на релацији Ниш - Прокупље - Куршумлија. Крајем децембра 2012. свечано је уведен у путнички саобраћај на релацији Суботица - Сомбор и 12. фебруара 2013. на релацији Суботица - Кањижа. а 26. марта 2013. године на релацији Рума - Шабац. Последња гарнитура из ове серије је свечано пуштена у саобраћај на линији Нови Сад - Оџаци - Богојево - Сомбор - Суботица крајем јула 2013. године. 

У начелу је крајем марта 2013. договорена куповина са заводом Метровагонмаш још једне серије јер постоји велика заинтересованост локалних заједница. У присуству председника Русије и Србије Владимира Путина и Томислава Николића, 16. октобра 2014. године, потписан је Анекс 5 уговора којим је предвиђена набавка 27 дизел-моторних возова ЖС 711 у износу од 100 милона долара из руског кредита, као и набавка резервних делова у висини 2,6 милиона долара. Уговор су потписали директор Друштва за превоз путника „Железница Србија" и генерални директор „РДЖ Интернешнл" Негосав Теофиловић и Сергеј Павлов.
Увођење нове серије у железнички саобраћај се очекује крајем 2015. године. По стручним анализама, Србији је потребно укупно четрдесетак оваквих возова, па би набавком додатних гарнитура из руског кредита локални саобраћај на неелектрифицираним пругама у Србији могао дугорочно да буде много ефикаснији.

Галерија
--------

Дизел-моторни воз ЖС серије 711: 1. Београд Дунав 2. Рашка 3. Куршумлија 4. Суботица 5. Богојево 6. Вршац

|  |  |  |
| --- | --- | --- |
|  |  |  |
|  |  |  |

|  |  |  |
| --- | --- | --- |
|  |  |  |
|  |  |  |

Извори
------

1. ↑  Министарство саобраћаја Р. Србије - *На главној железничкој станици у Београду представљен нови дизел – моторни воз*, 14. септембар 1011.[*mrtav link*]
2. ↑  Б92 "Руски воз, српске брзе пруге - фото и видео", Приступљено 27. 4. 2013.
3. ↑  Јужне вести - Новим возом ка Прокупљу и Куршумлији, Приступљено 27. 4. 2013.
4. ↑  Курир - Руски воз језди Топлицом, Приступљено 27. 4. 2013.
5. ↑  РТВ - Нови руски воз од данас на прузи Суботица - Сомбор, Приступљено 27. 4. 2013.
6. ↑  Друга рускиња за Суботицу Arhivirano 2013-12-29 na Wayback Machine-u, Приступљено 27. 4. 2013.
7. ↑  РТВ - Пуштен у саобраћај нови руски воз на прузи Рума - Шабац, Приступљено 27. 4. 2013.
8. ↑  *„Нови воз на прузи Нови Сад – Суботица"*, РТВ 24. јул 2013.
9. ↑  *„Нови "Рус" на прузи Нови Сад – Суботица"*, РТС 24. јул 2013.
10. ↑  Мондо - Од Руса купујемо возове за 100 милиона долара, Приступљено 27. 4. 2013.
11. ↑  *Испорука 27 руских возова до краја 2016.*, 17. октобар 2014. РТВ.
12. ↑  *Испорука 27 руских возова до краја 2016.*, 17. октобар 2014. РТВ.

Спољашње везе
-------------

***ŽS serija 711*** na Wikimedijinoj ostavi

* Службена страница Завода Метровагонмаш

Видео
-----

* Филм о Заводу Метровагонмаш
* Фабричка постројења Завода Метровагонмаш
* Промотивни видео Завода Метровагонмаш за српски ДМВ
* Пробна вожња ЖС ДМВ серија 711-001 на домаћим пругама
* ЖС ДМВ серија 711